விட்டேன் உலகம் விரும்பேன் இருவினை வீணருடன்  கிட்டேன் அவர் உரை கேட்டும்இரேன் மெய்கெடாத நிலை  தொட்டேன் சகதுக்கம் அற்றுவிட்டேன் தொல்லை நான் மறைக்கும்  எட்டேன் எனும் பரம் என்னிடத்தேவந்து இங்கு எய்தியதே (24)  அட்டாங்க யோகமும் ஆதாரம் ஆறும் அவத்தை ஐந்தும்  விட்டேறிப் போன வெளிதனிலே வியப் பொன்றுகண்டேன்  வட்டாகிச் செம்மதிப் பாலூறல் உண்டு மகிழ்ந் திருக்க  எட்டாத பேரின்பம் என்னை விழுங்கி யிருக்கின்றதே (25)